《湖上醉归似吴季良》
元代·黄玠

湖上天已秋，城中汗如雨。喧寂稍不同，炎凉亦何遽。

始知物外游，拔足风尘去。高卧南山阿，不踏东华路。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。